 Umazisi wami uveza ukuthi ngashonela eShowe News24eThekwini - UNtombifuthi Msane,46, waseMboza kwaMhlabuyalingana, enyakatho nedolobha leTheku uthi izinkinga zaqala mhla abasebenzi bakwa-Sassa bamtshela ukuthi akaye kwaNdabazabantu ngoba kukhona okungahambi kahle.Ngathi ngifika ngatshelwa ukuthi ngashonela eShowe ngenyanga ephelile.Uthi wazama ukubachazela ukuthi akakaze aye nakuya kuleyo ndawo futhi yena uphila saka.Bangitshela ukuthi kungcono ngibuyele ekhaya ngibuye encwadi efungelwe eqinisekisa ukuthi ngisaphila, incwadi yenduna kanye necwadi ebuya esikoleni engafunda kuso ibanga 1 ukuze ngizosizakala, ngivuswe kwabafileyo,kusho yena.Uthi abasebenzi balo mnyango babenozwelo kakhulu kuyena futhi baqinisekisa ukuthi konke kuzolunga ngezinyanga eziyisithupha.OLUNYE UDABA:Kuthiwa akalande irejista yesikole ofuna umazisiUMsane uthi wayecabanga ukuthi konke kuzobe sekulungile ngo-Ephreli wangonyaka odlule, kodwa namanje usalindile.Uthi lokhu kwenza impilo yakhe ibenzima kakhulu ngoba unezingane ezincane okumele azondle kanti njengoba engasebenzi, uthembele emalini yesibonelelo sikahulumeni ukondla lezi zingane.Okhulumela uMnyango wezaseKhaya uCyril Mncwabe uthe baqale benze uphenyo kuqala ngezimo ezifana nalezi ngoba basuke bakholwa wukuthi kukhona owenze lokhu ngenxa yezizathu zobugebengu.Ngizophenyisisa ngodaba lwakhe ngokushesha,kusho yena. 